سوئیس-ده بمت-نین ژنو اوفی‌سینده نوامبرین 25-ده باشلاماسی پلان‌لاشدیریلان سوریه آنایاسا کومیته‌سیندن 45 نفردن عبارت یازما هئیتین ایشتیراک ائدجگی ایجلاس بشار اسد رژیمینی تمثیل ائدن هئیتین باریشماز موضعی سببیندن دؤردونجو گونونده ده باشلایا بیلمه‌دی.
نوامبرین 28-ده بمت-نین سوریه عذره خصوصی نماینده‌سی گیر او پدرسون و هئیتی‌نین 45 نفرلیک یازما قروپونو یئنی‌دن بیر آرایا گتیرمه جهدلری رژیمین آنایاسا موضوع لاری ایله علاقه‌سی اولمایان ماده‌لری گوندمه گتیرمه تشببوسونه گؤره یئنه نتیجه‌سیز قالدی.
سوریه آنایاسا کومیته‌سی‌نین موخالیف اولان برابر حقوق‌لو صدری هادی الباهرا "ایکینجی تورون اولین‌دن بری‌دیر آنایاسا کومیته‌سی‌نین فعالیت ساحه‌سی و صلاحیت‌لری داخیلینده 5 تکلیف تقدیم ائتدیک. بئشی ده رژیم طرفیندن قبول ائدیلمه‌دی" ایفاده‌لرینی ایشلدیب.
رژیم هئیتی‌نین قانون‌لارلا باغلی بوتون گوندم ماده‌لری‌نین موذاکیرنی رد ائتدیگینه دقت چکن باهرا ییغینجاق‌لارین باشلاماسی اوچون بوتون جهدلره باخمایا‌راق رژیمین "آنایاسا کومیته‌سی‌نین گوندمی باره‌ده" دانیشماق ایسته‌مه‌دیگینی وورغولاییب.
کومیته‌نین رژیم‌دن اولان برابر حقوق‌لو صدری احمد کوزباری ایسه وئردیگی آچیقلامادا موخالیفته و تورکیه-‌یه ایستیقامت‌لی اتهام‌لارینی داوام ائتدیریب.
کوزباری یئنه سوال قبول ائتمه‌دن بمت-دن آیریلیب.
دیگر طرف‌دن رژیمی قانع ائده بیلمه‌ین بمت-دن ایسه هر هانسی آچیقلاما گلمیر.
